গাল ভর্তি দাড়ি, চুল ছোট করে ছাঁটা, কানে রুপোর কানবালি, অন্য সিনেমার থেক অনেকটাই আলাদা দেখেত লাগছে এই জিৎকে। তবে কেবল লুক নয় অভিনয়ের দিক দিয়েও নতুন নতুন চমক আনতে চান অভিনেতা।
  
ইদের মরসুমে ছবি রিলিজের কারণ হিসেবে জানালেন, ইদের আনন্দে বিনোদনের একটা অঙ্গ সিনেমা, তাই প্রতি বছরই এই সময় তিনি একটা ছবি মুক্তির প্ল্যান করেন।
নিজের শরীর চর্চা নিয়ে যথেষ্ট সচেতন তিনি, তবে নিজের সুদর্শন চেহারার জন্য পারিবারিক জিনকেই কারণ হিসেবে বললেন। ‘বচ্চন’ এর পর আবার নিজের ছবিতে গান গেয়ে তিনি খুবই উচ্ছসিত। দর্শকরা যে খুবই পছন্দ করেছে এই গান, তাতে আরও উৎসাহিত হয়েছেন।
নম্বরে বিশ্বাসী নন, তবে বক্স অফিস সাফল্যই প্রযোজকদের আগামী ছবি করার উৎসাহ জোগায়, এটাও মেনে নিলেন। বহু নায়িকা তাঁর হাত ধরেই সাফল্য পেয়েছে, তবুও সিনেমার নায়িকা নির্বাচনের ক্ষেত্রে চরিত্রই আসল কাজ করে, বলে জানালেন।
 
এছাড়াও দর্শকদের নানা প্রশ্নের উত্তর দিলেন দিলেন খোলা মনে। আগামী ১৫ তারিখে সুলতান মুক্তি পাচ্ছে, তার আগেই দেখে নিন নায়ক জিৎ ফসবুক লাইভে কী  বললেন।